armvectores/hy_wikipedia_2023 huggingface dataset:
Կոլումբիայի մրցաշար

Կոլումբիայի մրցաշար (իսպ.՝ Vuelta a Colombia), ամենամյա հեծանվային սպորտի մրցավազք, որը տեղի է ունենում Կոլումբիայի տարբեր շրջաններում, երբեմն Վենեսուելայում և Էկվադորում օգոստոս ամսվա առաջին օրերին։ Այն կազմակերպում է Կոլումբիայի հեծանվասպորտի ֆեդերացիան։


== Պատմություն ==
Կոլումբիայի առաջին մրցաշարն անց է կացվել 1951 թվականին։ Այն 1233 կիլոմետր տարածություն ընդգրկող մրցաշար էր, որը բաժանվում էր 10 փուլերի՝ ներառելով երեք հանգստյան օրեր։ Մրցաշարին մասնակցել են 35 հեծանվորդներ, որոնցից 30-ն են հասել վերջնագծին։ Մրցաշարի առաջին հաղթողն է եղել Էֆրեն Վուելտա Տրվինյոն, որը հաղթել է մրցաշարի 7 փուլերում։ Երկրորդ մրցաշարի ժամանակ փուլերը դարձան 13, տարածությունը՝ 1670 կմ։ Այն տեղի ունեցավ 1952 թվականի հունվարի 12-ից մինչև 27 կամ 28-ը։ Մրցաշարին ներկայացել են 60 հեծանվորդներ։ 3-րդ մրցաշարի ժամանակ 15 փուլերի ընդհանուր տարածությունը կազմել է 1750 կմ։
Տարիների ընթացքում մրցաշարում տեղի են ունեցել մի քանի լուրջ դժբախտ պատահարներ, անգամ՝ մահ։ Լուրջ, կարիերան դժբախտ պատահարով ավարտող հեծանվորդներից են Կոնրադո «Տիտո» Գալոն, Ջիլբերտո Աչիկանոյը, Ֆիլիպ Լինան և Էռնեստո Սանտանդերը։ 2005 թվականի մրցաշարի ժամանակ տեղական ռադիոլրագրող Ալբերտո Մարտինես Պրադերը հեռարձակման ժամանակ մահացավ։ Մարտինեսը, Խոսե Ֆերնանդո Լոպեսի և Հեկտոր Ուրեգոյի հետ մեքենայով ընթանում էին, իջնելով Լա Լինեա գագաթից դեպի Կալարկա, երբ մեքենան շրջապտույտների վրա կորցրեց հսկողությունը և ընկավ կիրճը։
Այժմ մրցաշարը կազմված է 15 փուլերից։ 2010 թվականին Indeportes Antioquia-Idea-FLA-Lotería de Medellín թիմից մրցանակի է արժանացել Սերխիո Լուիս Էնաոն։


== Նախկին հաղթողներ ==


== Ծանոթագրություններ ==


== Արտաքին հղումներ ==
Results at Cycling Archives
/ Esciclismo Vuelta a Colombia 
Year by year stage results and general classification 1951-2006 (not all year files work) Archived 2007-09-06 at the Wayback Machine.
Դանիել Օլբրիխսկի

Դանիել Օլբրիխսկի (լեհ.՝ Daniel Marcel Olbrychski, փետրվարի 27, 1945(1945-02-27), Լովիչ, Լեհաստանի Ժողովրդական Հանրապետություն), թատրոնի և կինոյի լեհ դերասան, գրող։
.


== Կենսագրություն ==

1964 թվականին, դեռևս ուսանողական տարիներին խաղացել է «Վիրավորը» կինոնկարում։ 1965 թվականին խաղացել է Անժեյ Վայդայի «Մոխիր» կինոնկարում։ Այդ կինոնկարի հաջողությունը և տաղանդավոր դերակատարումը Օլբրիխսկու դերասանական վերելքի սկիզբն էին։
«Ճանճերի որս» կինոնկարից հետո դառնում է Անջեյ Վայդայի սիրած դերասանը, և հայտնվել է նրա շատ կինոնկարներում։ Երիտասարդ Օլբրխսկին նկարահանվել է Կշիշտոֆ Զանուսիի «Ստուգարք» և «Դեր» կարճամետրաժ ֆիլմերում, իսկ հետո նրա Ընտանեկան կյանք լիամետրաժ կինոնկարում խաղացել է գլխավոր դերը։ Հետագայում նկարահանվել է լեհական և եվրոպական կինոարտադրության առաջադեմ ռեժիսորների՝ Ջոզեֆ Լոուզիի, Ֆոլկեր Շլյոնդորֆի, Մարգարետ ֆոն Տրոտտի, Կշիշտոֆ Կեսլևսկու, Մաուրո Բոլոնյինիի և Կլոդ Լելուշի մոտ։


== Ճանաչում ==
1999, «Ստոժարի» կինոնկարի համար «Բյուրեղապակե զանգ» կինոփառատոնի հատուկ մրցանակ
«Դերասանական վարպետության բարձունքների նվաճման և Ստանիսլավսկու դպրոցի սկզբունքների հավատարմության» հատուկ մրցանակ՝ «Չեմ հավատում».


== Մրցանակներ ==
Լեհաստանի վերածննդի շքանշանի կոմանդոր (մայիսի 3 1998)։
Ոսկե Վաստակի խաչ (1974)։
Ժողովուրդների բարեկամության շքանշան (ԽՍՀՄ)։
Գերմանիայի Դաշնային Հանրապետության հանդեպ ունեցած վաստակի շքանշանի սպա, Գերմանիա, 2003)
Պատվո լեգեոնի շքանշանի ասպետ, (Ֆրանսիա, 1986)
Արվեստի և գրականության շքանշանի կոմանդոր (Ֆրանսիա 1990).
Պուշկինի մեդալ (Ռուսաստան, նոյեմբերի 1 2007)՝ Ռուսերենի տարածման և միջազգային մշակութային կապերի զարգացման մեջ անձնական մեծ ներդրման համար


== Ծանոթագրություններ ==
Հյուսիսային Նիկոսիա

Հյուսիսային Նիկոսիա (թուրքերեն՝ [Kuzey] Lefkoşa), դե-ֆակտո անկախ Հյուսիսային Կիպրոսի Թուրքական Հանրապետության մայրաքաղաքն է և ամենամեծ քաղաքը։ Սա Կիպրոսի Հանրապետության մայրաքաղաք Նիկոսիայի հյուսիսային մասն է և կառավարվում է Նիկոսիայի թուրքական համայնքի կողմից։ 2011 թվականի տվյալներով 61,378 մարդ է բնակվում քաղաքի հյուսիսային մասում, իսկ մետրոպոլիտենում ավելի քան 82 հազար բնակիչ։
1960-ականների միջհամայնքային բռնությունների պատճառով Կիպրոսի Հանրապետությունը բաժանվեց 2 մասի՝ հույն կիպրական (հարավային) և թուրք կիպրական (հյուսիսային) հատվածների 1963 թվականին։ 1974 թվականին հունական ռամական խունտայի կողմից կատարվելիք կղզին միավորելու հեղաշրջումը հանգեցրեց թուրքերի ներխուժումը Կիպրոս, և դրանից հետո միջազգային հանրությունը համարում է տարածքը Թուրքիայի օկուպացված տարածք։
Քաղաքը տարածքի տնտեսական, մշակութային և քաղաքական կենտրոնն է, շատ խանութներով, ռեստորաններով և սուպերմարկետներով։ Սա պատմական պատե քաղաքի տունն է։ Կենտրոնում Աթաթուրքի հրապարակն է, իսկ Դերեբոյու շրջանը ժամանակակից մետրոպոլիտենի կենտրոնն է և ամենազբաղված հատվածը։


== Արտաքին հղումներ ==
 Հյուսիսային Կիպրոս travel guide from Wikivoyage
Nicosia Turkish Municipality website
Դեմոնիզմ

Դեմոնիզմը մութ ռոմանտիզմի դրսևորում․ որի դեպքում հերոս է համարվում բացասական կերպարը փոխարեն դրականի (ըստ համապատասխան սովորույթի)։
Դեմոնիզմի համար բնորոշ է ոչ այնքան չարի բացարձակ ընդունումը, որքան դրական հատկանիշների բացահայտումը արտաքին բացասական կերպարում։ Սատանայական հերոսի կերպարը կազմող հատկանիշներն են աշխարհի և աշխարհակարգի մերժումը («համաշխարհային վիշտ»), էթիկական և կրոնական նորմերի հոռետեսական վերագնահատումը, գոյություն ունեցող սոցիալական հարաբերությունների դեմ միայնակ ապստամբությունը՝ հանուն անսահմանափակ ազատության․ հանուն անհատի։ Սա հանգեցնում է գաղտնի հանցագործությունների, որոնք «գրավում են նրա հոգին», չնայած դիվային հերոսի ներհատուկ սիրուն դեպի «տառապող մարդկությունը»։
Այս հատկանիշների սյուժետային և կոմպոզիցիոն նույնականացման անհրաժեշտությունը, մասնավորապես՝ դիվային հերոսի արտաքին բացասական և ներքուստ դրական կերպարի հակասությունը հանգեցնում է սարսափ վեպի սյուժեին, առեղծվածի կոմպոզիցիոն տեխնիկան, որը կառուցված է բնութագրերի սուր հակադրությունների վրա։
Դեմոնիզմի հիմքում հաճախ արտահայտված սեռական ցանկությունն է կամ անարխիկ ապստամբությունը հասարակության դեմ։ Դիվային հերոսը հաճախ բայրոնյան հերոսի տարբերակն է, իսկ Բայրոնի. կերպարները հետրյալն են՝ «Կաեն», «Մանֆրեդ», «Կերպարանափոխված հրեշ», «Լարա», «Կրսար» և այլն, ինչպես նաև Ալֆրեդ Վիկտոր դը Վինյի «Էլոա»-ն և Միխայիլ Լերմոնտովի «Դև»-ը և այլն։
Ապստամբության պահի դիվային հերոսի առկայությունը թույլ է տալիս նրա մեջ մտցնել հեղափոխական տրամադրությունների տարրեր, որոնց օրինակ կարող են լինել Վ. Հյուգոյի դիվային հերոսները («Ռուի Բլաս», «Ծիծաղող մարդը» և ուրիշներ)։ Առեղծվածների հետագա վեպում դիվային հերոսը վերածվում է դժբախտ և գաղտնի հանցագործությունների պատժի առեղծվածային բարերարի կերպարի (Կոմս Մոնտե Քրիստո՝ Դյումա, Փարիզյան գաղտնիքներ՝ Սյու)։
Հոդվածում օգտագործվել է ինֆորմացիա 1929-1939 Գրական հանրագիտարանից, որն անցել է հանրային սեփականություն, քանի որ հեղինակը՝ Ռոզալինա Օսիպովի Շոռը, մահացել է 1939 թվականին։


== Ծանոթագրություններ ==
Էֆլե ՖԱ

Էֆլե, շվեդական ֆուտբոլային ակումբ Էվլե քաղաքում։ Ակումբը հիմնադրվել է 1882 թվականի դեկտեմբերի 5-ին։ Թիմը իր տնային հանդիպումներն անցկանում է «Ստրյոմվալեն» մարզադաշտում։ Թիմը Եստրիքլանդի ֆեդերացիայի անդամ է։


== Ձեռքբերումներ ==
Շվեդիայի գավաթի եզրափակչի մասնակից - 2006


== Ծանոթագրություններ ==


== Արտաքին հղումներ ==
Պաշտոնական կայքը
Բոլնիս-Խաչեն

Անվան այլ կիրառումների համար տե՛ս՝ Խաչեն (այլ կիրառումներ)Բոլնիս-Խաչեն (Բողնիս, Բոլնիս, վրաց.` ბოლნისი կամ ბოლნის-ხაჩინი), հայաբնակ գյուղ Վրաստանի Քվեմո Քարթլիի մարզի Բոլնիսի շրջանում։ Գտնվում է Բոլնիս քաղաքից 9 կմ հեռավորության վրա, Ներքին Քարթլի հարթավայրում, Մաշավերա գետի աջակողմյան վտակ Բոլնիսիսծղալի գետի ձախ ափին, ծովի մակարդակից 620 մ բարձրության վրա։


== Բնակչությունը ==
Համաձայն 2014 թվականի տվյալների, գյուղն ուներ 1534 բնակիչ, հիմնականում հայեր։


== Պատմական ակնարկ ==
Գյուղը գտնվում է պատմական Մեծ Հայքի Գուգարք նահանգի Բողնոփոր գավառում։ Այստեղ եղել է վրաց եկեղեցու եպիսկոպոսանիստ աթոռներից մեկը, որ մասնակցել է 506 թվականի Դվինի հակաքաղկեդոնական ժողովին։
Գյուղի ճարտարապետական կարևորագույն հուշարձանը բազիլիկ եկեղեցին է (Սուրբ Սիոն), որը կառուցվել է 478-493 թվականներին։
Բոլնիս-Խաչենում է ծնվել հայ ականավոր գրող Ղազարոս Աղայանը, որտեղ գտնվում է նաև նրա տուն-թանգարանը։


== Ծանոթագրություններ ==
Ժողովածու (2131)

Ժողովածու (2131), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2131 թվի տակ։ Ձեռագիրը գրվել է 1702 թվականին։ Գրված է թղթի վրա, որը ունի 20.5X15.5 չափս։ Ձեռագիրը կազմված է 239 թերթից։ Գրված է երկսյուն նոտրգրով։ Պահպանակը ունի 239 էջ, գրված է՝ թղթի վրա։ Կազմը` կաշեպատ տախտակ դրոշմազարդ։ Հիշատակարաններ՝ 130ա, 239բ։


== Բովանդակություն ==
Ճառք, քարոզք։
Ի հասարակաց խրատուց Յովհ. Երզնկացւոյ Պօղոսի Էրզրումցւոյ Վասն հաւատոյ։
Պատմութիունիք Յովսթփայ գեղեցիկ, Կղեմէսի, Ալէքսիանոս կամաւոր աղքատին, Քղիայի մարգարէին։
Ի հարցմանց գրող Գր. Տաթևացւոյ։
Ներսիսի կանոն։


== Ծանոթագրություններ ==
Զանգակածաղիկ միջին

Զանգակածաղիկ միջին, երկամյա ծաղկաբույս է, ծագումով՝ Հարավային Եվրոպայից։ Կազմավորում է բրգաձև սաղարթ՝ մինչև 80 սմ բարձրությամբ, որը ամբողջովին ծածկվում է սպիտակ, վարդագույն, կարմրամանուշակագույն և կապույտ զանգականման ծաղիկներով։ Ծաղկում է հունիս–հուլիս ամիսներին։
Պրաեցոքս տեսակ է, ծաղկում է 1-2 տասնօրյակ ավելի շուտ։ Ունի լիաթերթիկ այլատեսակներ։ Սերմերը մայիսին ցանում են սառը ջերմոցներում։ Երբ սերմնաբույսերը կազմավորում են առաջին զույգ տերևները, վերատնկում են բաց գրունտում՝ մարգերում։ Արդեն ամրացած և մի քանի զույգ իսկական տերևներ ունեցող սածիլները տնկում են գրունտում՝ հիմնական տեղում՝ բույսը բույսից 40 սմ հեռավորության վրա։
Ծաղկում է երկրորդ տարում։ Մեր պայմաններում, հատկապես ստորին և միջին լեռնային գոտիներում ձմռանը անհրաժեշտ է բույսերը ծածկել, որպեսզի արմատամազիկը և արմատները չցրտահարվեն։ Խոշորածաղիկ տեսակներն ավելի զգայուն են ցածր ջերմաստիճանների նկատմամբ, այդ պատճառով էլ խորհուրդ է տրվում մշակել միայն ցածրադիր և միջին գոտիների պայմաններում (հատկապես՝ հարավային թեքության լանջերում)։ Կարելի է օգտագործել ծաղկային բոլոր տիպի ձևավորումներում, հատկապես լանդշաֆտային մանրապուրակներում, միքսբորդերներում, քարապարտեզներում։ Օգտագործվում է նաև կտրելու ծաղիկներ ստանալու համար։


== Ծանոթագրություններ ==
Կոիտյեռվե

Կոիտյեռվե (էստ․՝ Koitjärve), գյուղ Էստոնիայի Հարյումաա նահանգի Կուուսալու շրջանում։
2011 թվականի տվյալներով գյուղում բնակվում էր 0 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Պինդ ընկույզ (ֆիլմ, 1967)

«Պինդ ընկույզ» (ռուս.՝ «Крепкий орешек»), խորհրդային գեղարվեստական կինոկատակերգություն, որը բեմադրել է ռեժիսոր Թեոդոր Վուլֆովիչը Մոսկվայի Լենինյան շքանշանակիր «Մոսֆիլմ» կինոստուդիայում 1967 թվականին։


== Սյուժե ==
Վիրավորվելուց հետո լեյտենանտ Իվան Գրոզնիխը (Վիտալի Սոլոմին) նշանակվել է հակաօդային պաշտպանության կանանց ստորաբաժանման հրամանատար։ Նրա ենթակաների մեջ է Ռայա Օրեշկինան (Նադեժդա Ռումյանցևա), որը սուր լեզու ունի և գլխացավանք է պատճառում իր հրամանատարին։ Որպես հետևանք նրանք օդապարիկով ընկնում են գերմանացիների զբաղեցրած տարածք։ Օդապարիկից նրանք իջնում են խոտի դեզի վրա, իսկ աերոստատը քշում է քամին։ Արթնանալով խոտի դեզի վրա՝ նրանք իրենց շուրջը տեսնում են գերմանացի զինվորների, որոնք բացում են մյուս դեզը, և այնտեղից զենիթային զենքեր են հայտնվում։ Իսկ իրենց դեզի տակ հայտնաբերվում է զինամթերքի պահեստ։ Օրեշկինան պատահաբար այրում է դեզը և դրանով իսկ ոչնչացնում ռազմամթերքը, իսկ իրենք փախչում են այնտեղից գերմանացիների հետ միասին։
Դրանից հետո նրանք հագնում են տեղի բնակիչների հագուստ։ Տատիկի նմանվելու համար, որի կոստյումը հագել էր Գրոզնիխը, նա պետք է սափրվի, որի համար նա վթարի է ենթարկում գերմանական գնացքը։ Օրեշկինան հագնվում է տղայի նման։ Դրանից հետո նրանք առևանգում են գերմանական ամֆիբիա ավտոմեքենան և գետով անցնելով՝ փախչում են հետապնդումից։ Այնուհետև նրանք ընկնում են բազմաթիվ արկածների մեջ թշնամու թիկունքում։


== Դերերում ==


== Նկարահանող խումբ ==
Սցենարի հեղինակ՝ Եֆիմ Սևելա
Բեմադրող ռեժիսոր՝ Թեոդոր Վուլֆովիչ
Գլխավոր օպերատոր՝ Սամուել Ռուբաշկին
Բեմադրող նկարիչներ՝ Սերգեյ Վորոնկով, Արթուր Բերգեր
Կոմպոզիտոր՝ Մոիսեյ Վայնբերգ


== Նկարահանումներ ==
Գերմանացիների ամֆիբիա ավտոմեքենայի փոխարեն, որով Օրեշկինան ու Գրոզնիխը փախչում են գերմանացներից, օգտագործվել է խորհրդային «НАМИ-055В» ամֆիբիա ավտոմեքենան։
43:35 րոպեին կարելի է տեսնել որպես գերմանական ավտոտեխնիկա ներկայացված խորհրդային Գազ-66 ավտոմեքենան, որը թողարկվել է 1960-ական թվականներին։
Ֆիլմի մի մասը նկարահանվել է Կուրսկի մարզի Ռիլսկ քաղաքում։ Ընդմիջման ժամանակ զանգվածային տեսարանների մասնակիցները գերմանական համազգեստով ու ինքնաձիգներով մտել են շուկա, ինչի արդյունքում առաջացել է խուճապ տեղի բնակչության շրջանում (ըստ ականատեսների վկայության)։


== Ծանոթագրություններ ==


== Գրականություն ==
Зоркий А. Рая, Ванюша и аэростат // Искусство кино. — 1968. — № 5. — С. 81-84.
Ստրուկովո (գյուղ, Կրասնինսկի շրջան)

Անվան այլ կիրառումների համար տե՛ս՝ ՍտրուկովոՍտրուկովո (ռուս.՝ Струково), գյուղ Ռուսաստանի Սմոլենսկի մարզի Կրասնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բենթկոուլա

Բենթկոուլա (վրաց.՝ ბენთქოულა), գյուղ Վրաստանում։ Գտնվում է Իմերեթի մարզի Ծղալտուբոյի շրջանում։


== Դիրք ==
Գյուղը գտնվում է ծովի մակարդակից 520 մետր բարձրության վրա։ Շրջկենտրոն Ծղալտուբոից հեռու է 39 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 13 մարդ։


== Ծանոթագրություններ ==
Պոտապովո (գյուղ, Պոկրովսկոե գյուղական բնակավայր)

Անվան այլ կիրառումների համար տե՛ս՝ ՊոտապովոՊոտապովո (ռուս.՝ Потапово), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 10 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆուտբոլի Անգլիայի գավաթ 1914-15

Ֆուտբոլի Անգլիայի գավաթ 1914-15 (անգլ.՝ 1914-15 FA Cup), Ֆուտբոլի Անգլիայի գավաթի 44-րդ խաղարկությունն է, որում հաղթեց «Շեֆիլդ Յունայթեդ» ֆուտբոլային ակումբը։


== Եզրափակիչ ==
Երկրաբանական որոնում և հետախուզություն

Երկրաբանական որոնում և հետախուզություն երկրաբանական ուսումնասիրությունների հիմնական մեթոդը դաշտում կատարվող անմիջական դիտարկումներն են։ Որևէ տարածքի երկրաբանական հետազոտությունն սկսվում է բնական կամ արհեստական ձնով մերկացված ապարների ուսումնասիրմամբ ու համադրմամբ, ինչպես նաև լաբորատոր հետազոտություևների համար նմուշներ վերցնելով։ Երկրաբանի դաշտային աշխատանքի ամենակարևոր տարրը երկրաբանական հանույթն է, որն ուղեկցվում է երկրաբանական քարտեզներ և երկրաբանական կտրվածքներ կազմելով։ 


== Երկրաբանակն հիմնական ուղղություններ ==
Երկրաբանական հետազոտություններում առանձնացվում է երեք հիմնական ուղղություն՝ նկարագրական, դինամիկական ն պատմական։ Միներալների և ապարների նկարագրությունը, երկրաբանական մարմինների (ապարաշերտերի, ինտրուզիվ զանգվածների, հանքակուտակների) կազմության, կառուցվածքի, տեսքի, ձևի, չափերի և տեղադրման պայմանների ուսումնասիրությունն առաջին ուղղության խնդիրն է։ Երկրակեղևը մշտապես փափոխվում է, որը պայմանավորված է ներծին արտածին պրոցեսների գործունեությամբ։ Դրանց ուսումնասիրությամբ զբաղվում է դինամիկական Երկրաբանական որոնում և հետախուզություն։ Երկրի անցյալի արտածին և ներծին պրոցեսների վերականգնման և երկրակեղևի զարգացման օրինաչափությունների բացահայտման հարցերն է հետազոտում պատմական Երկրաբանական որոնում և հետախուզություն։ Անցյալի երկրաբանական պրոցեսները մեկնաբանվում են ապարներում դրանց թողած հետքերի ուսումնասիրության հիման վրա։ Շերտադրության հաջորդականության և օրգանական աշխարհի էվոլյուցիայի անդարձելիության օրենքների համաձայն ստեղծվել է Երկրի տարեգրությունը (տես Երկրաբանական հասակ, Երկրաբանական ժամանակագրություն)։ 


== Երկրաբանական հետախուզությունների կիրառում ==
Երկրաբանական հետախուզության մեջ լայնորեն կիրառվում է ակտուալիզմի մեթոդը, որը հնարավորություն է ընձեռում այժմ ընթացող երկրաբանական պրոցեսներն ուսումնասիրելով դատել անցյալում կատարվածների մասին։ Այդ սկզբունքի հիման վրա վերականգնվում են ապարաշերտերի առաջացման ֆիզիկաաշխարհագրական ֆիզիկաքիմիական պայմանները, ինչպես նաև այն խորությունները, որում տեղի է ունեցել ապարների մետամորֆիզմը։ Օրգանական սերտորեն կապված է բնական, հատկապես Երկիրն ուսումնասիրող մյուս գիտությունների հետ (տիեզերագիտության, աստղաֆիզիկայի, երկնային մեխանիկայի, ֆիզիկայի, քիմիայի, աշխարհագրության, կենսաբանության, ռադիոքիմիայի, միջուկային ֆիզիկայի, տեխնիկական մեխանիկայի, ֆիզիկական քիմիայի)։
Երկրաբանական հետախուզության մեջ առանձնացվում են մի շարք ճյուղեր և դիսցիպլիններ, երկրաքիմիա, երկրաֆիզիկա, տեկտոնիկա, պատմական երկրաբանություն, ռեգիոնալ երկրաբանություն, դինամիկական երկրաբանություն, հանքագիտություն, ջրաերկրաբանություն, հրաբխագիտություն, շերտագրություն, հնէաբանություն, ինժեներական երկրաբանություն, մետաղածնություն, երկրամեխանիկա, վառելանյութերի երկրաբանություն, բյուրեղագիտություն, միներալոգիա, պետրոգրաֆիա, լիթոլոգիա։ Երկրի կառուցվածքը, հատկությունները և զարգացման ընդհանուր օրինաչափություններն ուսումնասիրում է գեոնոմիան, իսկ Երկրի՝ իբրև մոլորակային համակարգության անդամներից մեկի՝ պլանետոլոգիան (աստրոլոգիան)։


== Արտաքին հղումներ ==
International list of country geological surveys Archived 2015-09-24 at the Wayback Machine.
Mainstream Top 40 (Pop Songs)

Mainstream Top 40 (Pop Songs, կամ Pop Songs Airplay Chart), Billboard ամսագրի հիմնական չարթերից մեկը, որը ներառում է 40 ամենահանրաճանաչ փոփ երգերը։ Չարթը հիմնվում է երգերի ռադիոկայաններում կրկնակի հեռարձակման տվյալների վրա։ Հիմնվել է 1992 թվականին։ Տվյալները հավաքագրվում և մշակվում են Nielsen Broadcast Data Systems (Nielsen BDS) ընկերության կողմից։ 2018 թվականին չարթի ստեղծման համար հաշվարկվում էին 168 հանրաճանաչ ռադիոկայանների տվյալները։


== Ծանոթագրություններ ==


== Արտաքին հղումներ ==
Billboard Mainstream Top 40 (Pop Songs) ընթացիկ չարթը
Mainstream Top 40 չարթը www.bdsradio.com կայքում Archived 2014-01-02 at the Wayback Machine.
BDS Top 40 Mainstream reporting panel
BDS Top 40/CHR chart (updated weekly)
Թեոդոր Ռուսո

Թեոդոր Ռուսո (ֆր.՝ Théodore Rousseau, ապրիլի 15, 1812(1812-04-15)[…], Փարիզ - դեկտեմբերի 22, 1867(1867-12-22)[…], Բարբիզոն, Ֆրանսիա), ֆրանսիացի նկարիչ, Բարբիզոնյան դպրոցի առաջատար վարպետ։


== Կենսագրություն ==
Կրելով Ցավան Ռյոյսդաչի, Ջ․ Կոնստեբփ, Ժ․ Միշելի ազդեցությունը, որպես նկարիչ հիմնականում ձևավորվել է ինքնուրույն։ Վաղ շրջանի («Գրանվիլի շրջակայքի տեսարան», 1833, Էրմիտաժ, Լենինգրադ) ու հատկապես Բարբիզոնում (ապրել է 1830-ական թթ.) ստեղծած հասուն շրջանի, ինչպես և Ֆրանսիայում հաճախակի շրջագայելիս վրձնած գործերում Ռուսոն, իր խոսքերով ասած, ձգտել է լինել «իր երկրի նկարիչը»՝ բացահայտելով հայրենի բնության (հիմնականում գյուղական և վայրի) առանձնահատկությունները։ Ռուսոյի աշխատանքներին սովորաբար բնորոշ է կոմպոզիցիոն ներդաշնակ հավասարակշռվածությունը։ 

Օգտագործելով զուսպ տոնային գամմա և ձգտելով առարկաների նյութականության համոզիչ մարմնավորման՝ նա նրբորեն պատկերել է բնության տարբեր վիճակները, լուսաօդային միջավայրը և շատ բանով նպաստել պլենէրային գեղանկարչության սկզբունքների զարգացմանը («Շուկա Նորմանդիայում», մոտ 1832, Էրմիտաժ, «Շագանակենիների ծառուղի», 1837, Լուվր, Փարիզ, «Բարբիզոնի տեսարան», Ա․ Ս․ Պուշկինի անվան կերպարվեստի թանգարան, Մոսկվա)։ Հայտնի է նաև որպես գծանկարիչ և օֆորտիստ։ Ռուսոյի «Բնանկար» երփնագիրը գտնվում է Հայաստանի պետական պատկերասրահում։


== Գրականություն ==
Яворская Н․ В․, Пейзаж Барбизонской школы, М․, 1962, с․ 91 - 130


== Պատկերասրահ ==

		
		
		


== Ծանոթագրություններ ==
Ուեյն շրջան (Կենտուկի)

Անվան այլ կիրառումների համար տե՛ս՝ Ուեյն շրջան (այլ կիրառումներ)Ուեյն շրջան (անգլ.՝ Wayne County), ԱՄՆ Կենտուկի նահանգի 105 վարչական միավորներից մեկը։ Ընդհանուր տարածությունը 1.189 կմ² է, բնակչությունը՝ 20.813 մարդ (2010 թ. տվյալներով)։ Շրջկենտրոնն է Մոնտիսելո բնակավայրը։ Կազմավորվել է 1800 թ.։
Գինիկուր սյուր Վանս

Գինիկուր սյուր Վանս (ֆր.՝ Guignicourt-sur-Vence), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 299 մարդ, բնակչության խտությունը` 31.67 մարդ/կմ²։ Բնակավայրը զբաղեցնում է 9.44 կմ² տարածք։


== Աշխարհագրություն ==
Գտնվում է Փարիզ քաղաքից 195 կմ հյուսիս-արևելք, Շալոն ան Շամպայն քաղաքից 85 կմ հյուսիս, Շառլվիլ Մեզիեր քաղաքից 11 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 199 աշխատունակ (15-64 տարեկան) բնակիչ, որոնցից ակտիվ էին 157-ը, իսկ ոչ ակտիվները` 42։ Ակտիվության ցուցանիշը կազմում է 78,9 %։ 157 աշխատունակ մարդկանցից աշխատել է 142 անձ (75 տղամարդ և 67 կին)։ Գործազուրկ են եղել 15 անձ (9 տղամարդ և 6 կին)։ 42 անաշխատունակներից 10-ը եղել են աշակերտներ կամ ուսանողներ, 15-ը` թոշակառուներ, իսկ 17-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Խելացի դուստրը

Խելացի  դուստրը (ռուս.՝ Умная дочка), ռուսական նկարված մուլտֆիլմ, որը նկարահանվել է 2004 թվականին, «Օդաչու» ստուդիայում, ըստ ռուսական ժողովրդական «Յոթնամյա դուստրը» հեքիաթի մոտիվների, որը գրառվել է Վորոնեժի նահանգում (Գրիմ եղբայրների «Իմաստուն գյուղացի աղջիկը» հեքիաթի նմանողությամբ)։ Մուլտֆիլմի ռեժիսորն է Ելենա Չերնովան։
Մուլտֆիլմը մտնում է «Гора самоцветов» մուլտֆիլմերի շարքի մեջ։ Մուլտֆիլմի սկզբում հայտնվում է հետևյալ տողը. «Մենք ապրում ենք Ռուսաստանում, Վորոնեժ»։


== Սյուժե ==
Մուլտֆիլմը պատմում է երկու գյուղացի եղբայրների` Իգնատի և Կուզմայի մասին։ Մի անգամ նրանք գնում են քաղաք՝ շուկա։ Իգնատի սայլին կապում են Կուզմայի ձիուն։ Ճանապարհին սայլը կոտրվում է, և եղբայրները ստիպված գիշերում են դաշտում։ Լուսաբացին նրանք տեսնում են, որ զամբիկ է ծնվել։ Եվ այդ ժամանակ Իգնատը պնդում է, որ զամբիկը ծնվել է սայլակից։
Գործը հասնում է դատարան։ Սակայն ունևոր Իգնատը, կաշառելով դատավորներին, նրանց իր կողմն է քաշում։ Կուզման որոշում է դիմել թագավորին։ Թագավորը լսելով գյուղացիներին` նրանց երեք հանելուկ է տալիս. «Ի՞նչն է ամենից յուղոտ, ի՞նչն է ամենից արագ, ի՞նչն է ամենից փափուկ» և հայտարարում, որ ով գուշակի, նրան էլ կհասնի զամբիկը։ Կուզման իր դստեր օգնությամբ գուշակում է հանելուկները։ Այդ ժամանակ արքան նրան ավելի բարդ առաջադրանք է տալիս` պատվիրելով, որ նա ինքը ներկայանա արքային և գա «ոչ ձիով, ոչ ոտքով, ոչ հագնված, ոչ առանց զգեստ, առանց նվերի և նվերով»։ Կուզմայի դուստրը գտնում է այս առաջադրանքի լուծումը, ինչպես նաև` ամոթով է թողնում արքային։ Զամբիկին վերադարձնում են տիրոջը։


== Հեղինակներ ==
Հեղինակները ներկայացված են ըստ մուլտֆիլմի լուսագրերի։


== Պրեմիերա և մրցանակներ ==
2005 — «Гора Самосветов» շարքի 11 ֆիլմերի պրեմիերան կայացել է 2005 թվականի փետրվարին, Անիմացիոն կինոյի 10-րդ ռուսական բաց փառատոնի շրջանակներում, Սուզդալում։
2005 — Անիմացիոն կինոյի 10-րդ ռուսական բաց փառատոնի ժյուրիի դիպլոմ Սուզդալում (2005)։
2005 — Տեսողական արվեստի 9-րդ համառուսական փառատոն «Արծվիկ» համառուսական մանկական կենտրոնում, անիմացիայի մրցույթում 2-րդ տեղն է զբաղեցրել «Խելացի դուստրը» մուլտֆիլմը (ռեժիսոր` Ելենա Չերնովա)։
2005 — Մոսկովյան 10-րդ միջազգային փառատոն մանկական անիմացիոն կինո «Ոսկե ձկնիկ», Ժյուրիի հատուկ մրցանակ է տրվել «Խելացի դուստրը» ֆիլմին։
2006 — Կինոմատոգրաֆիայի ոլորտի «Ոսկե արծիվ» ազգային մրցանակ, 2005 թվական, «Լավագույն անիմացիոն ֆիլմ» անվանակարգում` «Гора самоцветов» շարքին։


== Ծանոթագրություններ ==


== Արտաքին հղումներ ==
«Խելացի դուստրը» մուլտֆիլմը «Անիմատոր.ռու» կայքում
«Խելացի դուստրը»(անգլ.) ֆիլմը Internet Movie Database կայքում
«Խելացի դուստրը» «Հայրենական կինոյի հանրագիտարան» կայքում
Գյումրու Կարա-Մուրզայի անվան պետական երաժշտական քոլեջ

Գյումրու Կարա-Մուրզայի անվան պետական երաժշտական քոլեջ, Հայաստանի կրթության և գիտության նախարարության երաժշտական միջին մասնագիտական ուսումնական հաստատություն Գյումրիում։  
Հիմնադրվել է 1934 թվականին, մինչ այդ (1924) ստեղծված երաժշտական ստուդիայի հիման վրա։ Ուսումնարանի հիմնադիրներն են եղել կոմպոզիտորներ Դանիել Ղազարյանը և Մուշեղ Աղայանը։ Ուսումնարանը 1977-1978 ուսումնական տարում ուներ դաշնամուրային, լարային, տեսական, փողային գործիքների, խմբավարական, վոկալ բաժիններ (400 ուսանող), սիմֆոնիկ նվագախումբ։
Ուսումնարանում դասավանդել են կոմպոզիտորներ Դանիել Ղազարյանը, Մուշեղ Աղայանը, Արտեմի Այվազյանը, Գրիգոր Եղիազարյանը, Ալեքսանդր Դոլուխանյանը։ Ուսումնարանի անվանի շրշանավարտներից են կոմպոզիտոր Գեղունի Չթչյանը, Երևանի պետական կոնսերվատորիայի դասախոսներ Ե. Աբաշյանը, Աննա Բարսամյանը, Մարգարիտ Բրուտյանը, Կիևի կոնսերվատորիայի դասախոս, համամիութենական մրցանակաբաշխության դափնեկիր, ֆագոտիստ Ա. Աբաշյանը, երաժշտագետ Սուսաննա Ամատունին և ուրիշներ։


== Ծանոթագրություններ ==


== Արտաքին հղումներ ==
Պաշտոնական կայք Archived 2017-02-20 at the Wayback Machine.
Արևմտահայերենի հնչյունական համակարգ

Արևմտահայերենի հնչյունական համակարգը զգալիորեն տարբերվում է արևելահայերենից։ Գրության մեջ պահելով ավանդական համակարգը՝ արևմտահայերենը տարբերություն չի ներկայացնում արևելահայերենից և պահպանում է բոլոր գրանիշերը։ Սակայն արտասանության մեջ կան մի շարք տարբերություններ։


== Պայթական բաղաձայնների եռաստիճան համակարգը ==
Պայթական բաղաձայնների գրաբարյան եռաստիճան համակարգը գրական արևմտահայերենում վերածվել է երկաստիճան խլազուրկ համակարգի։
Բացի այդ՝ տեղի է ունեցել հնչյունափոխական մի շարք երևույթներ, որոնք Հրաչյա Աճառյանը անվանել է տեղաշարժ-տեղափոխություն։ Ըստ այդ համալիր հնչյունափոխության՝ բոլոր խուլ պայթականները դարձել են ձայնեղներ, իսկ ձայնեղ պայթականները՝ շնչեղ խուլեր։

բ - պ - փ
գ - կ - ք
դ - տ - թ
ձ - ծ - ց
ջ - ճ - չՍրանից հետևում է, որ առաջին շարքի տառերը արտասանվում են երրորդի նման, իսկ երկրորդ շարքի տառերը առաջինի նման՝ բերան-փերան, գերան-քերան, դանակ-թանագ, ձայն-ցայն, ջուր-չուր, պապիկ-բաբիգ, կատու-գադու, տուն-դուն, ծաղիկ-ձաղիկ, ճանճ-ջանջ։
Սակայն վերը նշված տեղաշարժ-տեղափոխություն կանոնը ոչ միշտ է գործում. այստեղ դեր են խաղում մի շարք հանգամանքներ՝ խոսողի բարբառային պատկանելիությունը, սփյուռքի տվյալ գաղթօջախում գերակշիռ լեզվի ազդեցությունը, ինչպես նաև զուտ լեզվական երևույթներ՝ կախված բառի մեջ հնչյունի ունեցած դիրքից։
Կարծիք կա, որ ժամանակի ընթացքում գերակշիռ (դոմինանտ) լեզուների ազդեցությամբ վերականգնվել է արևմտահայերենի պայթականների եռաստիճան համակարգը։


== Ռ-Ր հնչյունների արտասանությունը ==
Գրական արևմտահայերենում վերատամնայնություն-ոչ վերատամնայնություն հակադրությունը, արևելահայերենի համեմատությամբ թույլ է արտահայտված։ Նշված հակադրության թուլացման հետևանքով արևմտահայերենում ր-ռ հնչույթների տարբերակումը հաճախ չի հստակվում և տեղիք է տալիս ուղղագրական սխալների։
Արևմտահայերենում մի շարք բառերի մեջ ռ-ր շփոթումն է և զուգաձև գրությունը՝ ձառ-ձար, րաբբի-ռաբբի, րեժիմ-ռեժիմ, ռոք-րոք, ռուբլի-րուբլի։ Այս նույն պատճառով այսօր արևմտահայության մեջ շրջանառվում են Րաֆֆի և Ռաֆֆի անձնանունները, որոնք միանման են արտասանությամբ։ Այս երևույթի առաջացման գլխավոր պատճառը արևմտահայերենի գործածման տիրույթի շրջակա լեզուներում ռ-ր հակադրության բացակայությունն է, որի հետևանքով բանավոր տարբերակում բացակայում է ռ հնչույթը։


== Աղբյուրներ ==
Ձեթ (Բալուի գավառ)

Անվան այլ կիրառումների համար տե՛ս՝ Ձեթ (այլ կիրառումներ)Ձեթ, գյուղ Արևմտյան Հայաստանում, Բալուի գավառակում։ Գտնվում էր Արածանիի աջ ափին, ձորամիջում, Բալու քաղաքից հյուսիս-արևմուտք։


== Անվան ստուգաբանություն ==
Ըստ Ղ. Ինճիճյանի հնարավոր է, որ գյուղի անվանումը կապված է պատմական Հանձիթ (Անձիթ) գավառի ավան հետ։


== Պատմություն ==
Գյուղն ավերվել է թուրքերի ձեռքով, իսկ բնակչության մեծ մասը զոհվել է 1915 թվականի Մեծ եղեռնի ժամանակ։ Կենդանի մնացածները ցրվել են տարբեր երկրներով մեկ։


== Բնակչություն ==
XX դարի սկզբին ուներ 140 տուն` 1120 բնակչով։ Հնում եղել է ավելի մարդաշատ։


== Տնտեսություն ==
Բնակչության հիմնական զբաղմունքը երկրագործությունն էր։ Շատերը պանդխտում էին Կ. Պոլսում։


== Պատմամշակութային կառույցներ ==
Ձեթն ուներ Ս. Թորոս կամ Ս. Թեոդորոս անունով կամարակապ գեղեցիկ եկեղեցի։ Եկեղեցու տակ բխում էր բարեհամ ջրով աղբյուր։ Գյուղի շուրջբոլորը կային ուխտատեղիներ, որոնք ժամանակին եղել էին եկեղեցիներ։


== Կրթություն ==
Գյուղը եղել է գրչության կենտրոն։
Ձեթում գործում էր Արամյան վարժարանը, որն ուներ 4 վարժապետ և 60 աշակերտ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
(4325) Գեստ

(4325) Գեստ (անգլ.՝ Guest), աստերոիդ աստերոիդների հիմնական գոտում։ Հայտնաբերվել է 1982 թվականի ապրիլի 18-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,753642 ա. մ., առավելագույնը մոտենում է 2,4923 ա. մ. հեռավորության վրա և հեռանում 3,015 ա. մ.։ Արեգակի շուրջ մեկ ամբողջական պտույտ է կատարում 1669,01 երկրային օրվա ընթացքում, իր ուղեծրով շարժվելով միջինում 0,215696 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,77° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4325) Գեստ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Միսեգր

Միսեգր (ֆր.՝ Missègre), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 66 մարդ, բնակչության խտությունը` 9.07 մարդ/կմ²։ Բնակավայրը զբաղեցնում է 7.28 կմ² տարածք։


== Աշխարհագրություն ==
Գտնվում է Փարիզ քաղաքից 650 կմ հարավ, Մոնպելիե քաղաքից` 140 կմ հարավ-արևմուտք, Կարկասոն քաղաքից` 24 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 36 աշխատունակ (15-64 տարեկան)  բնակիչ, որոնցից ակտիվ էին 22-ը, իսկ ոչ ակտիվները` 14։ Ակտիվության ցուցանիշը կազմում է 61,1 %։ 22 աշխատունակ մարդկանցից աշխատել է 20 անձ (12 տղամարդ և 8 կին)։ Գործազուրկ են եղել 2 անձ (1 տղամարդ և 1 կին)։ 14 անաշխատունակներից 2-ը եղել են աշակերտներ կամ ուսանողներ, 9-ը` թոշակառուներ, իսկ 3-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Բազմակուսակցական համակարգ

Բազմակուսակցական համակարգ, կուսակցական համակարգ, որում ընդ­գրկված են երկուսից ավելի կուսակցութ­յուններ. այսինքն՝ տվյալ պետության մեջ իշխանության համար պայքարին մաս­նակցում են երկուսից ավել կուսակցութ­յուններ, ընդ որում այդ կուսակցություն­ներից ոչ մեկը չի կարողանում ստանալ ընտրողների ձայների մեծամասնությու­նը և ապահովել խորհրդարանական մեծամասնություն։ Տարբերում են եոակուսակցական, քաոակուսակցական, հնգակուսակցական, ատոմացված և այլ կուսակցական համակարգեր։ Այս­պիսի բաժանումը պայմանավորված է այն բանով, թե քանի ազդեցիկ կուսակ­ցություններ կան տվյալ պետությունում, որոնք խորհրդարանական ընտրություն­ներում ստացել են խորհրդարանական ներկայացուցչականություն։ Առհասա­րակ «բազմակուսակցականություն» տերմինն օգտագործելիս նկատի են առն­վում ոչ թե տվյալ պետությունում գործող բոլոր կուսակցությունների ամբողջությու­նը, այլ այն կուսակցությունները, որոնք ընտրությունների արդյունքում ձեռք են բերում խորհրդարանական տեղեր և մասնակցում են կառավարական կոալիցիաների ձեւավորմանը։ Բազմակուսակցական համակարգի շրջանակներում տարբերակում են.

«Բևեռացված պլյուրալիզմի» կուսակցական համակարգերը, որոնց բնո­րոշ է գոյություն ունեցող սոցիալ-տնտեսական կարգի դեմ հանդես եկող կուսակ­ցությունների, ինչպես նաև աջ և ձախ ընդդիմությունների, գաղափարախոսական տարաձայնությունների բևեռացման, կենտրոնախույս միտումների առկայությունր են։
«Չափավոր պլյուրալիզմի» կուսակցական համակարգերը, որոնք ընդգրկում են երեքից-հինգ կուսակ­ցություններ, որոնցից ոչ մեկը չի կարող ինքնուրույն ձևավովրել իշխանություն, որի հետեւանքով ձևավորվում են կոալիցիոն կառավարություններ։ Այսպիսի համակարգերում բացակայում են սոցիալ-տնաեսական կարգի դեմ հանդես եկող կուսակցությունները երկկողմա­նի ընդդիմությունները, գաղափարախոսական լուրջ տարաձայնությունները, գերակշռում են կենտրոնաձիգ միտումները և այլն։ Բազմակուսակցական համակարգը կարող է լինել մեկ աոաջատսսր կուսակցություն, որը դառնում է կոալիցիոն կառավարության հիմքը, կամ առաջատար կուսակցություն կարող է չլինել։


== Աղբյուրներ ==
Հայկական Սովետական Հանրագիտարան, հատոր 1-12, 1974-1986 թթ, Երևան
Է․ Աղայան «Արդի հայերենի բացատրական բառարան», հատոր 1-2, 1976 թ, Երևան
А․ Б. Барихин "Большой юридический словарь", 2002 թ, Москва
Գոսե

Գոսե (ճապ.՝ 御所市 Գոսե-սի), Ճապոնիայի Նառա պրեֆեկտուրայում գտնվող քաղաք։ Քաղաքի մակերեսը կազմում է 60,58 կմ², բնակչությունը՝ 27 973 մարդ (2014 թվականի օգոստոսի 1-ի տվյալների համաձայն), բնակչության խտությունը՝ 461,75 մարդ/կմ²։


== Աշխարհագրական դիրք ==
Քաղաքը տեղակայված է Հոնսյու կղզու Կինկի տարածաշրջանի Նառա պրեֆեկտուրայում։ Այս քաղաքի հետ սահմանակցում են Յամատոտակադա, Կաշիհարա, Գոձյո, Կացուրագի քաղաքները, Տակատորի, Օյոդո ավանները և Չիհայակասակա գյուղը։


== Տեսարժան վայրեր ==
Կամոցուվա սրբավայր
Կամոյամագուչի սրբավայր
Տակակամո սրբավայր
Կացուրագի Հիտոկոտոնուշի սրբավայր
Յամատո Կացուրագի լեռ (959,2 մ)
«Սանկոգան» դեղագործական ընկերություն, հիմնադրվել է 1319 թվականին
Գոսե-մաչի թաղամաս
		


== Բնակչություն ==
Քաղաքի բնակչությունը կազմում է 27 973 մարդ (2014 թվականի օգոստոսի 1-ի տվյալների համաձայն), իսկ խտությունը՝ 461,75 մարդ/կմ²։ Բնակչության թվաքանակի փոփոխությունը՝ 1980-2005 թվականներին.


== Սիմվոլիկա ==
Քաղաքը խորհրդանշող ծառ է համարվում կամֆորայի ծառը, ծաղիկ՝ մրտավարդը։


== Ծանոթագրություններ ==


== Արտաքին հղումներ ==
Պաշտոնական կայք(ճապոներեն)
Սան Բարտոլոմեո ալ Մարե

Սան Բարտոլոմեո ալ Մարե (իտալերեն՝ San Bartolomeo al Mare), կոմունա Իտալիայի Լիգուրիա մարզի Իմպերիա գավառում։
Բնակչությունը կազմում է 3108 մարդ (2008)։ Բնակչության խտությունը՝ 286 մարդ/կմ²։ Տարածքը կազմում է 11 կմ²։ Փոստային ինդեքս՝ 18016։ Հեռախոսային կոդ՝ 0183։


== Ժողովրդագրություն ==
Բնակչության դինամիկան.


== Համայնքի վարչակազմ ==
Հեռախոսահամար՝ 0183 40921
Էլեկտրոնային հասցեն՝ sbmlibero@libero.it
Պաշտոնական կայք՝ http://www.comune.sanbartolomeoalmare.im.it


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
(3134) Կոստինսկի

(3134) Կոստինսկի (անգլ.՝ Kostinsky), աստերոիդ աստերոիդների գոտու արտաքին մասում։ Հայտնաբերվել է 1921 թվականի նոյեմբերի 5-ին Սերգեյ Բելյավսկու կողմից Սիմեիզում։
Միջին հեռավորությունը Արեգակից կազմում է 3,986291 ա. մ., առավելագույնը մոտենում է 3,1012 ա. մ. հեռավորության վրա և հեռանում 4,8714 ա. մ.։ Արեգակի շուրջ մեկ ամբողջական պտույտ է կատարում 2907,05 երկրային օրվա ընթացքում, իր ուղեծրով շարժվելով միջինում 0,123837 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,64° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3134) Կոստինսկի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սեմեգրեկ

Սեմեգրեկ, գյուղ Արևմտյան Հայաստանում, Էրզրումի վիլայեթի Սպերի գավառակում։ Գտնվում էր Սպեր քաղաքից 12 կմ արևմուտք, Սպեր գետի ափին։
Գյուղի մոտակայքում կան հին բնակտեղիի ավերակներ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Էյդա շրջան (Այդահո)

Անվան այլ կիրառումների համար տե՛ս՝ ԷյդաԷյդա շրջան (անգլ.՝ Ada County), ԱՄՆ Այդահո նահանգի 44 վարչական միավորներից մեկը։ Ընդհանուր տարածքը 2.732 կմ² է։ Բնակչության թվաքանակը 2010 թվականի մարդահամարի տվյալներով եղել է 300.904, 2020 թվականի մարդահամարի տվյալներով՝ 494.967,: Շրջանի խոշորագույն բնակավայրը և վարչական կենտրոնը Բոյսե քաղաքն է։
Շրջանը կազմավորվել է 1864 թվականին։


== Ժողովրդագրություն ==
2008 թվականի տվյալներով բնակչության թվաքանակը եղել է 380 920. այդ ցուցանիշով Էյդան առաջին տեղն է գրավում նահանգի շրջանների մեջ։ Նրա բնակիչների գերակշիռ մասը՝ 93,4 %-ը սպիտակամորթներ են։
Ներքևում տրված են շրջանի բնակչության թվաքանակի փոփոխությունները 1870-ից 2008 թթ..


== Ծանոթագրություններ ==


== Գրականություն ==
«Ada County»։ State website։ Արխիվացված է օրիգինալից November 26, 2005-ին։ Վերցված է September 20, 2005  


== Արտաքին հղումներ ==
http://www.adaweb.net Էյդա շրջան (Այդահո). պաշտոնական կայք
Էդիկ Զոհրաբյան (այլ կիրառումներ)

Էդիկ Զոհրաբյան անուն-ազգանունը կարող է վերաբերել հետևյալ անձանց.

Էդիկ Արտեմի Զոհրաբյան (ծնվ.` 1939 թ.), պատմաբան, պատմական գիտությունների դոկտոր
Էդիկ Լենդրուշի Զոհրաբյան (ծնվ.` 1957 թ.), պատմաբան, պատմական գիտությունների թեկնածու, դոցենտ
Մենք ենք, մեր սարերը (ֆիլմ)

Անվան այլ կիրառումների համար տե՛ս՝ Մենք ենք, մեր սարերըՄենք ենք մեր սարերը, Հենրիկ Մալյանի՝ Հրանտ Մաթևոսյանի համանուն ստեղծագործության հիման վրա նկարահանած գեղարվեստական կինոնկար։ Նկարահանվել է Հայֆիլմ կինոստուդիայում 1969 թվականին։


== Սյուժե ==
Իշխանի հոտում հայտնվում են անծանոթ ոչխարներ, և նա երեկոյան աշխատանքից հոգնած հովիվներին ու հնձվորներին առաջարկում է մորթել ոչխարները։ Առանց երկար-բարակ մտածելու, ընկերովի մորթում են ոչխարներն ու խորոված պատրաստում։ Խորովածն ուտելու պահին հայտնվում է Ռևազն ու միանում նրանց կերուխումին։ Ուտելուց հետո Ռևազը հիշում է, որ ոչխար է կորցրել ու հովիվներին հարցնում է, թե նրանք անծանոթ ոչխարներ չե՞ն տեսել արդյոք։ Իշխանն ու ընկերները հասկանում են, որ իրենց մորթածը Ռևազի ոչխարներն էին ու փորձում են վերջինիս խաբելով ճանապարհ դնել։ Միջամտում են Զավենն ու Պավլեն, ովքեր կոպտում են Ռևազին։
Ռևազի կինը դիմում է միլիցիային, և գյուղ գործուղված քննիչը փորձում է քանդել պատմության կծիկը։ Սակայն լեյտենանտը հասկանում է, որ արվածը դիտավորյալ գողություն չէ, և որոշում է հետաքննություն չանցկացնել։ Բայց իր ղեկավարության առաջ անաչառ երևալու համար նա սկսում է, օրենքի տառին համապատասխան, հետաքննել գործն ու հարցաքննել մասնակիցներին։
Քննությունը շարունակելու համար լեյտենանտը որոշում է գործի մասնակիցներին՝ Իշխանին, Ավագին, Պավլեին, Զավենին ու Ռևազին, տանել միլիցիայի բաժանմունք։ Իսկ քանի որ հենց այդ օրերին գյուղից պետք է ոչխարներ տանեին մթերակայան, նրանք քաղաք են գնում սարերով՝ իրենց հետ տանելով մթերման հոտը։


== Ստեղծագործական խումբ ==
Սցենարիստ՝ Հրանտ Մաթևոսյան
ռեժիսոր՝ Հենրիկ Մալյան
օպերատոր՝ Կարեն Մեսյան
կոմպոզիտոր՝ Տիգրան Մանսուրյան
նկարիչներ՝ Ստեփան Անդրանիկյան, Միքայել Առաքելյան
հնչյունային ռեժիսոր՝ Կարեն Կուրդիյան
խմբագիր՝ Վ. Մնացականյան


== Դերերում ==
Լեյտենանտ - Սոս Սարգսյան
Իշխան - Մհեր Մկրտչյան
Պավլե - Խորեն Աբրահամյան
Ավագ - Ազատ Շերենց
Զավեն - Արմեն Այվազյան
Ռևազ - Արտավազդ Փելեշյան


== Թևավոր խոսքեր ==
Գնացեք եզ էլ կերեք,գոմեշ էլ կերեք,իրար էլ կերեք․․․․ Մատանի,հարբեցող․․․․․քսան տարի օրինակ է գտել մարդ է զարմացնում․․․

«Հնձածդ խոտ չի՞»:

«Եվ այդ մարդը հիմա ուր է՞:  Աշխատանքային գաղութում է։»


== Արտաքին հղումներ ==

Ֆիլմը ՅուԹյուբում
«Ոսկե Ծիրան» կինոփառատոնի կայք
Բախ (Տիրոլ, Ավստրիա)

Անվան այլ կիրառումների համար տե՛ս՝ Բախ (այլ կիրառումներ)Բախ (գերմ.՝ Bach), կոմունա (գերմ.՝ Gemeinde) Ավստրիայում, Տիրոլի դաշնային տարածքում, Ռոյտե շրջանի կազմում։ Բնակչությունը 2005 թվականի տվյալներով կազմում է 684 մարդ։ Տարածքը` 56,9 կմ²։ Պաշտոնական կոդը` 70801։
Կոմունայի ներկայացուցիչների խորհուրդը (գերմ.՝ Gemeinderat) բաղկացած է 11 տեղից, կոմունայի ղեկավարն է Վոլֆ Ալբերտը։


== Արտաքին հղումներ ==
Պաշտոնական էջ


== Ծանոթագրություններ ==
Ժողովածու (2398)

Ժողովածու (2398), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2398 թվի տակ։ Ձեռագիրը գրվել է 1613 թվականին Սիմեոն գրիչի կողմից։ Գրված է թղթի վրա, որը ունի 10.6x7.5 չափս։ Ձեռագիրը կազմված է 192 թերթից։ Գրված է միասյուն, նոտրգրով։ Կազմը` կաշեպատ տախտակ դրոշմազարդ։ Հիշատակարաններ գրչի՝ 1բ, 53ա, հետագայի՝ 2ա (1635 թ․), 187ա, 192ա (1725 թ․):


== Բովանդակություն ==
Պատմութիւն պղնձէ քաղաքին (չափ․)
Տաղք (Առ․ Բաղիշեցի, Կիրակոս վրդ․, Յովհ․ Երզընկացի, Ներս․ Շնորհալի, Գր․ Աղթամարցի, Յովհ․ Բլկուրանցի, Մկր․ Նաղաշ)։
Տոմարք (Աւիկ, անանուն)։
Մանունք


== Ծանոթագրություններ ==
Պաշտոնատար անձ

Պաշտոնատար անձ, անձ, որը մշտապես կամ ժամանակավորապես, նշանակմամբ կամ ընտրության հիման վրա, վարձատրությամբ կամ հասարակական կարգով իրականացնում է իշխանության ներկայացուցչի գործառույթ, ինչպես նաև պետական, հասարակական հիմնարկներում, կազմակերպություններում և ձեռնարկություններում զբաղեցնում պաշտոններ՝ կապված կազմակերպական-տնօրինական, վարչատնտեսական պարտականությունների կատարման հետ, կամ այդպիսի պարտականություններ է կատարում հատուկ լիազորությամբ։ 
Քրեական իրավունքում պաշտոնատար անձը պաշտոնական հանցագործությունների սուբյեկտ է։
Կրավցովո (գյուղ, Վիբորգսկի շրջան)

Անվան այլ կիրառումների համար տե՛ս՝ Կրավցովո (այլ կիրառումներ)Կրավցովո (ռուս.՝ Кравцово), գյուղ Ռուսաստանի Լենինգրադի մարզի Վիբորգսկի շրջանի կազմում։
Բնակչությունը 2007 թվականին գրանցված տվյալներով կազմում էր 240 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալեքսանդր Բաշմինով

Ալեքսանդր Վասիլևիչ Բաշմինով, (ռուս.՝ Александр Васильевич Башминов, մայիսի 7, 1978, Ռուսաստանի Խորհրդային Ֆեդերատիվ Սոցիալիստական Հանրապետություն, ԽՍՀՄ), ռուս բասկետբոլիստ։ Յոթ տարեշրջան հանդես է եկել Ռուսաստանի բասկետբոլի բարձրագույն խմբի առաջնությանը մասնակցող «Ուրալ Գրեյթ» թիմի կազմում։ Ռուսաստանի ազգային հավաքականի կազմում մասնակցել է 2000 թվականի ամառային օլիմպիական խաղերին։ Խաղացել է կենտրոնում։ Հասակը 212 սմ է։ Կարիերան ավարտել է 2013 թվականին։


== Մարզական նվաճումներ ==
ԲԿՄԱ-ի կազմումՌուսաստանի բասկետբոլի չեմպիոն - 1996/1997, 1997/1998, 2002/2003, 2003/2004 տարեշրջաններում«Ուրալ-Գրեյթ»-ի կազմումՌուսաստանի բասկետբոլի չեմպիոն - 2000/2001, 2001/2002 տարեշրջաններում«Սպարտակ»-ի կազմումՌուսաստանի գավաթակիր 2010/2011 տարեշրջանում


== Ծանոթագրություններ ==


== Արտաքին հղումներ ==
Պաշտոնական էջը Eurobasket.com կայքում
Պաշտոնական էջը РФБ կայքում Archived 2015-04-11 at the Wayback Machine.
Գոբդիե

Գոբդիե , ճանապարհային կայան Մեծ Հայքում։ Այսպես է նշանակված Պևտինգերյան քարտեզի Անանուն Ռավեննացու օրինակում արտաշատ-Պարեսակա ուղեգծի վրա գտնվող Գոբդի կայանը։


== Ծանոթագրություններ ==
(8862) Տակայուկիոտա

(8862) Տակայուկիոտա (անգլ.՝ Takayukiota), աստերոիդ աստերոիդների հիմնական գոտում։ Հայտնաբերվել է 1991 թվականի հոկտեմբերի 18-ին Սատորու Օտոմոյի կողմից Կիյոսատոյում։
Միջին հեռավորությունը Արեգակից կազմում է 2,558221 ա. մ., առավելագույնը մոտենում է 2,008 ա. մ. հեռավորության վրա և հեռանում 3,1085 ա. մ.։ Արեգակի շուրջ մեկ ամբողջական պտույտ է կատարում 1494,53 երկրային օրվա ընթացքում, իր ուղեծրով շարժվելով միջինում 0,240878 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,57° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8862) Տակայուկիոտա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կտցար կաչաղակներ

Կտցար կաչաղակներ (լատ.՝ HaematO-podidae), քարադրանմանների կարգի թռչունների ընտանիք։ Տեսակների ընդհանուր թիվն անհայտ է։


== Արտաքին կառուցվածք ==
Ունեն կարճ (բզանման կամ բավականին հաստ) կամ երկար (ուղիղ կամ կեռված) կտուց։ Մարմնի երկարությունը 40-45 սմ է, թևերի բացվածքը՝ 86-88 սմ, կենդանի զանգվածը՝ 500 գ։ Կտուցը հաստ է ու երկար։ Թռչելիս աչքի է ընկնում սև ու սպիտակ նախշը։ Հասունի կտուցը կարմրանարնջագույն է, աչքերը՝ կարմրավուն, ոտքերը՝ վարդագույն։ Բնադրման շրջանում սև հատվածները փայլուն են։ Հետբնադրման շրջանում փետրածածկի սևն ավելի խամրած է, կիսաօձիքը՝ սպիտակ։ Երիտասարդները հասուններից ավելի դարչնագույն են, ոտքերն ու կտուցը՝ մոխրավուն։


== Կենսակերպ ==
Առափնյա թռչուններ են։ Հանդիպում են հիմնականում առանձին անհատներով։ Խուսափում են միանալ այլ թռչունների երամներին։ ՀՀ-ում հանդիպում է 1 տեսակ՝ կտցար կաչաղակը (լատ.՝ Haematopus ostralegus)։ ՀՀ-ում գրանցվել է միայն գարնանային չուի (մարտի 2-րդ տասնօրյակից մայիսի 1-ին կեսը) ընթացքում։ Բնակվում է ձկնաբուծական լճակների, գետերի ափերին։


== Սննդառություն ==
Սնվում է փափկամարմիններով, որոնց որսում է՝ տիղմը քրքրելով։ Թռիչքն ուղղաձիգ է, հավասարաչափ։ Զգույշ է, սակայն կերով տարված ժամանակ հաճախ անտեսում է վտանգը։
Պոլյուտիխա

Պոլյուտիխա (ռուս.՝ Полютиха), գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Բնակչությունը 2007 թվականին գրանցված տվյալներով կազմում էր 8 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(7582) 1990 WL

(7582) 1990 WL, աստերոիդ աստերոիդների հիմնական գոտում։ Հայտնաբերվել է 1990 թվականի նոյեմբերի 20-ին Ռոբերտ ՄաքՆոտի կողմից Սայդինգ Սփրինգում։
Միջին հեռավորությունը Արեգակից կազմում է 3,146122 ա. մ., առավելագույնը մոտենում է 2,6799 ա. մ. հեռավորության վրա և հեռանում 3,6124 ա. մ.։ Արեգակի շուրջ մեկ ամբողջական պտույտ է կատարում 2038,27 երկրային օրվա ընթացքում, իր ուղեծրով շարժվելով միջինում 0,17662 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,25° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7582) 1990 WL աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աբգարիոսներ (այլ կիրառումներ)

Աբգարիոսներ (Աբգարյաններ), արաբացած հայ գերդաստան։
Հայտնի կրողներն են եղել՝

Հակոբ եպիսկոպոս Լյուստրացի (1781-1845), գերդաստանի նահապետը,
Աբգարիոս Իսքենդեր (1826-1885), բանաստեղծ, գրականագետ, պատմաբան,
Աբգարիոս Յուհաննա (Հովհաննես, այլ հնչմամբ՝ Ջան, 1832-1886), տնտեսագետ, բանաստեղծ, լեզվաբան։
Կեսկյուլա (գյուղ, Մառտնա շրջան)

Անվան այլ կիրառումների համար տե՛ս՝ ԿեսկյուլաԿեսկյուլա (էստ․՝ Keskküla), գյուղ Էստոնիայի Լյաենեմաա նահանգի Մառտնա շրջանում։
2011 թվականի տվյալներով գյուղում բնակվում էր 13 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Բաղլեբ

Բաղլեբ (վրաց.՝ ბაღლები), նախկինում՝ Կիրով (վրաց.՝ კიროვი) գյուղ Վրաստանում։ Գտնվում է Գուրիայի մարզի Լանչխութի շրջանում։


== Դիրք ==
Գյուղը գտնվում է ծովի մակարդակից 80 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 367 մարդ, մեծամասնությունը՝ վրացիներ։


== Տրանսպորտ ==
Գյուղը շրջկենտրոն Լանչխութի հետ կապված է ավտոխճուղով։ Այդտեղով է անցնում Թբիլիսի-Բաթում երկաթուղին։
Ամենամոտ նավահանգիստը Փոթին է, իսկ ամենամոտ օդանավակայանը գտնվում է Քութայիս քաղաքում։


== Ծանոթագրություններ ==
Centén segoviano (1633)

Centén segoviano (1633), 100 էսկուդոսին համարժեք իսպանական ոսկե մետաղադրամ, որից արտադրվել է 7 կտոր, որոնցից մեկը գտնվում է Մադրիդի ազգային հնագիտական թանգարանում 108085 համարի ներքո :


== Նկարագրություն ==
Ոսկին հատվել է 1633 թվականին և համարվում է ամենամեծ ոսկե մետաղադրամը Եվրոպայում և արժեքավորը Իսպանիայում։ Օգտագործվել է որպես խորհրդանիշ։

Թողարկում՝ Իսպանիա, 1633, Սեգովիա
Նյութը՝ ոսկի
Տրամագիծը՝ 7.5 սմ
Քաշը՝ 338,05 գրամ


== Պահպանում ==
Նախկինում սենտենը պատկանել է Դոն Տոմաս Ֆրանցիսկոյի Պրիետոյին, ով 18-րդ դարում համարվել է հայտնի մետաղադրամ փորագրող վարպետ։ Նրա մահից հետո թագավոր Կառլոս III թագավորը ձեռք է բերել նրա ամբողջ հավաքածուն՝ այն Մադրիդի դրամահատարանում օգտագործելու համար, սակայն 1842 նվիրել է Ազգային գրադարանին պատկանող մեդալների թանգարանին, այժմ՝ հնագիտական թանգարան։


== Տես նաև ==
Դրամագիտություն
Ազգային հնագիտական թանգարան (Մադրիդ)
Իսպանական էսկուդո


== Ծանոթագրություններ ==


== Արտաքին հղումներ ==
Página del Centén segoviano del Museo Arqueológico Nacional.
Artículo del diario español El País del día 21/10/2009.
Artículo del diario español 20 minutos del día 21/10/2009.
Web oficial de la Asociación Numismática de España
Աշոտ Գասպարյան (բժիշկ)

Աշոտ Միքայելի Գասպարյան (հունիսի 4, 1902(1902-06-04), Բաքու, Ռուսական կայսրություն - հոկտեմբերի 29, 1970(1970-10-29), Լենինգրադ, ՌԽՖՍՀ, ԽՍՀՄ), հայ ուրոլոգ։ Բժշկական գիտությունների դոկտոր (1939), պրոֆեսոր (1940)։ ՌԽՖՍՀ և ՀԽՍՀ գիտության վաստակավոր գործիչ։
ՌԴ գիտության վաստակավոր գործիչ Սուրեն Գասպարյանի հայրը։


== Կենսագրություն ==
Սուրեն Գասպարյանը ծնվել է 1902 թվականին Բաքվում։ 1926 թվականին ավարտել է Մոսկվայի 2-րդ համալսարանի բժշկական ֆակուլտետը և մինչև 1935 թվականն աշխատել է Ի. Մ. Սեչենովի անվան Մոսկվայի 1-ին բժշկական ինստիտուտի ուրոլոգիայի հիվանդանոցում։ 1935-1952 թվականներին եղել է Խարկովի, Օդեսայի բժշկական ինստիտուտների և Մոսկվայի մաշկավեներական դիսպանսերի տնօրեն,
1952 թվականից՝ Լենինգրադի 1-ին բժշկական ինստիտուտի ուրոլոգիայի ամբիոնի վարիչ, նույն թվականից՝ Լենինգրադի գլխավոր ուրոլոգ։
Եղել է ուրոլոգների համառուսաստանյան գիտական ընկերության նախագահ։ Գասպարյանի ղեկավարությամբ ուրոլոգիական ամբիոններ են ստեղծվել Օրենբուրգի, Խարկովի և Օդեսայի բժշկական ինստիտուտներում։ 90 գիտական աշխատությունների, այդ թվում 7 մենագրության հեղինակ է։ Աշխատանքները վերաբերում են միզասեռական օրգանների հիվանդությունների վիրահատական բուժման եղանակների մշակմանը։
Մահացել է 1970 թվականին։ Թաղված է Մոսկվայի Վվեդենսկոե գերեզմանատան 18-րդ հատվածում։


== Անդամակցություն ==
Ուրոլոգների համամիութենական ընկերության պատվավոր անդամ
Ուրոլոգների հայկական ընկերության պատվավոր անդամ
Ուրոլոգների հունգարական ընկերության պատվավոր անդամ


== Երկեր ==
Пластика мочевого пузыря отрезками тонкой кишки, Ярославль, 1959 (համահեղինակ).
Очерки по истории отечественной урологии, Л., 1971 (համահեղինակ).


== Ծանոթագրություններ ==